**Приложение 20**

**ТЕХНИЧЕСКО ЗАДАНИЕ**

За изпълнение на Поддейност 3.2. „**Обучение на учители, психолози и педагогически съветници за преподаване на знания и умения по дигитална грамотност – ключови дигитални умения – базови и за напреднали, нови технологии, продукти и програми, медийна грамотност, онлайн съдържание и поведение, и др. за повишаване дигиталната компетентност на учащите се**“ по Проект BG05M2OP001-2.012-0001 „Образование за утрешния ден“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове

1. **Предмет на възлагане:**

Включва дейности по организиране и провеждане на обучения на педагогически специалисти за придобиване на компетентности, които следва да водят до развиване на умения на учениците за работа с дигитални устройства и в дигитална среда, защита на дигитална идентичност и етично поведение; развиване на умения на учениците за работа в онлайн среда, използване на онлайн образователно съдържание (библиотеки, музеи, галерии), използване на нови технологии за създаване на дигитално съдържание (е-портфолио, блог и др.)

В резултат на обучението всеки учител трябва да придобие компетентност да включва в обучението по своя учебен предмет дейности с учениците, които да развиват техните дигитални компетентности в контекста на изучаваното учебно съдържание по съответния учебен предмет.

На участниците с придобита компетентност в резултат на обучението се издават удостоверения за присъдени 2 квалификационни кредити, съгласно разпоредбите на Наредба
№ 15/22.07.2019 г. за статута и професионалното развитие на учителите, директорите и другите педагогически специалисти.

1. **Допустима целева група при изпълнение на Поддейност 3.2.:**

Педагогически специалисти, които работят в системата на предучилищното и училищното образование – учители от начален, прогимназиален и гимназиални етапи по всички общообразователни учебни предмети, ресурсни учители, психолози и педагогически съветници, с изключение на учителите, които преподават информатика и/или информационни технологии.

Обученията трябва да се организират в групи, съобразени със спецификата на обучението по съответния учебен предмет или група учебни предмети.

Формират се следните групи за обучение:

1. учители от ДГ и в начален етап

2. учители в прогимназиален и гимназиален етап по български език и литература, чужд език, история и цивилизации, философия, музика, изобразително изкуство.

3. учители в прогимназиален и гимназиален етап по природни науки, по математика, физика и астрономия, химия и опазване на околната среда, биология и здравно образование, география и икономика, технологии и предприемачество, физическо възпитание.

В горепосочените групи могат да се включат и останалите педагогически специалисти.

**III. Начин на формиране на стойността на обученията:**

Стойността на обучението и на съпътстващата го логистика се определя от офертата на изпълнителя, като при преценката дали да приемат предложените цени на обучението възложителите се съобразяват със следните обстоятелства.

Проект BG05M2OP001-2.012-0001 „Образование за утрешния ден“ финансира разходите въз основа на общия брой обучени лица по единичния разход, определен за един обучаем.

Единичният разход се определя по видове обучения за присъждане на квалификационен кредит за един успешно обучен педагогически специалист на база стандартна таблица на единичните разходи, като в случая, доколкото обучението е насочено към присъждане на 2 квалификационни кредита, съгласно Държавния образователен стандарт за статута и професионалното развитие на учителите, директорите и другите педагогически специалисти, разходът е следният:

* единичен разход за обучение от **274 лв.**, включващ: материали и пособия; възнаграждение на лектора за 32 академични часа; дневни, пътни и квартирни на лектора; дневни, пътни и квартирни на обучаем.

\*под дневни на обучаемия следва да се разбира разходът за организирането на поне една кафе-пауза, осигурена с минерална вода, кафе, чай, безалкохолни напитки, дребни сладки и соленки, както и поне едно зареждане на залата с минерална вода.

**\*** под пътни на обучаемия следва да се разбира разходът, който **ИЗПЪЛНИТЕЛЯТ** се задължава да изплати на всяко обучаемо лице, което пътува от населено място, различно от населеното място, където се провежда обучението.

**IV. Форма на провеждане на обученията:**

За 2 квалификационни кредита – 32 академични часа, присъствени минимум 16 академични часа.

**V. Изисквания по отношение на изпълнението:**

1. **Доставчици на услуги по обучения:**

Съгласно приложимата нормативна уредба квалификацията на педагогическите специалисти се осъществява по програми за обучения от специализирани обслужващи звена, научни организации и висши училища, както и от обучителни организации, включени в Информационния регистър на одобрените програми за повишаване на квалификацията на педагогическите специалисти.

1. **Начин на провеждане на обученията:**

2.1. Обученията се провеждат в групи с максимален брой до 20 човека, с цел постигане на максимална ефективност. Числеността на групите трябва да бъде съобразена с методиката за провеждане на обучението и разделянето по групи за практическо отработване на казуси. Формата на обучение, метода на провеждане на обучението и графикът, както и в последствие наложили се промени по тях, се утвърждава от ВЪЗЛОЖИТЕЛЯ. Работата в групи предполага представяне на добри педагогически практики, които да станат достъпни за всички участници.

2.2. Налагащи се промени в числеността на обучаемите в група и разпределението им се извършват в координация с ВЪЗЛОЖИТЕЛЯ.

2.3. Когато за обучението е необходимо обучаемите да бъдат снабдени с обучителни материали, ИЗПЪЛНИТЕЛЯТ трябва да осигури комплект от тях на хартиен носител или достъп до тях в електронен вариант.

2.4. Според спецификата на обучението се осигурява необходимата за провеждането му логистика: осигуряване и настаняването в хотели на пълен пансион, осигуряването на зали с необходимото за провеждане на обучението оборудване, регистрацията на участниците; осигуряването на кафе-паузи, закуска, обяд и вечеря на обучаемите, както и организирането на транспорта/осребряване на транспортните разходи до мястото на обучението. Решение на възложителя е дали да възложи логистичните дейности на обучителната организация или директно на крайния изпълнител (транспортна фирма, хотел, доставчик на храна и др.)

2.5. Дейността ще се извършва текущо, според вида и продължителността на курса, по възможност в неучебни и/или в почивни дни.

1. **Задължения на доставчиците на услуги по обучения:**

3.1.Осигуряване на лектори/преподаватели, които са вписани като лектори (обучители) в регистъра на одобрените програми за обучение за повишаване квалификацията на педагогическите специалисти, или които са посочени като преподаватели за съответната програма от висшето училище или са служители на специализирани обслужващи звена и научни организации.

3.2. Осигуряване на обучителни материали и/или достъп до тях в електронен вариант за всички участници, включени в обученията.

3.3. Изпълнение на всички дейности, посочени в поканата за подаване на оферта, изпратена от възложителя.

3.4. Осигуряване на доказателства за техническото изпълнение на дейността, съгласно изискванията на ВЪЗЛОЖИТЕЛЯ.

**VI. Срок за извършване на услугата:**

 ИЗПЪЛНИТЕЛЯТ провежда обучението в посочен от ВЪЗЛОЖИТЕЛЯ период, който може да бъде променен по взаимно съгласие, когато се налага по обективни причини.

 **VII. Логистична организация:**

 1. Логистичната организация, свързана с провеждане на обученията, включва дейности по осигуряване и настаняване в хотели\*[[1]](#footnote-1); осигуряване на зали/помещения с необходимото за провеждане на обучението оборудване; регистрация на участниците; осигуряване на кафе-паузи, закуска, обяд и вечеря на обучаемите; осигуряване на организиран транспорт и/или покриване на пътните разходи на участниците, които не са от населеното място, където се провежда обучението.

 Необходимите логистични дейности, които следва да бъдат осигурени при провеждането на изнесени обучения са, както следва:

|  |  |
| --- | --- |
| При обучение с нощувки  | В зависимост от продължителността на обучението, при наличие на нощувка:* съответния брой обеди;
* съответния брой вечери;
* съответния брой нощувки със закуски;
* съответния брой кафе-паузи (по програма), в т.ч. минерална вода, кафе, чай и дребни сладки;
* транспорт.

В зависимост от продължителността на обучението, без предвидена нощувка:* съответния брой кафе-паузи (по програма), в т.ч. минерална вода, кафе, чай и дребни сладки;
* пътни разноски.
 |
| Осигуряване на зала/помещение и оборудване | Обучението се провежда в зала/помещение със следните характеристики за нуждите на обучението: 1. Капацитет: надхвърлящ с не по-малко от 10% върху прогнозния брой участници. 2. Разпределение: според спецификата на обучението (например: театрално или П-образно подреждане с президиум).3. Наличие на изправна климатична инсталация или отопление.4. Оборудване (според спецификата на обучението), в т.ч.: - 1 бр. екран; - 1 бр. мултимедиен проектор;- 1 бр. лаптоп, свързан за работа с мултимедийния проектор;- озвучителна система - микрофони; - флип чарт с маркери – 1 бр.5. Осигурена техническа поддръжка на залата и оборудването.  |
| Осигуряване на обучителни материали | Папка с обучителни материали  |
| Осигуряване на снимков материал | От всяко проведено обучение |

***Забележка:*** *Изпълнителят трябва да осигури съответният брой нощувки със закуски на блок маса, обяд на блок маса за всеки от дните на обучението, с изключение на деня на отпътуването, вечери на блок маса в дните, за които е предвидена нощувка, поне една кафе-пауза във всеки от дните на обучението (минерална вода, кафе, чай, безалкохолни напитки, дребни сладки и соленки), както и поне едно зареждане на залата с минерална вода.*

2. Изисквания към осъществяването на логистичните дейности:

2.1. Настаняването на обучаемите се организира в туристически обекти по чл. 123, ал. 2 и ал. 3, т. 1, 2, 4 и 7 от Закона за туризма, с категория поне 3 (три) звезди, разположени на комуникативно място в населеното място, където се провежда обучението или настаняване при сходни условия, в случай че обучението е в собствена база на изпълнителя.

2.2. В рамките на организацията на обученията се прави цялостно логистично и транспортно обслужване. Използваните хотели и зали следва да бъдат достъпни за хора с увреждания.

2.3. Настаняването на обучаемите в хотелите да бъде в единични или в двойни стаи.

 **VIII. Документи за доказване на изпълнение на дейностите:**

Без значение дали възложителят е решил да възложи логистичните дейности на обучителната организация или директно на крайния изпълнител (транспортна фирма, хотел, доставчик на храна и др.), в документацията на проекта трябва да се съдържат следните документи, доказващи изпълнението на дейностите и обосноваващи извършените разходи:

1. Учебна програма и график на обученията – представя се от изпълнителя на обучението.

2. Списък на участниците за всеки присъствен ден на обучението, който съдържа № на договора за обучение, име на Бенефициента, име на проекта, № и наименование на дейността, място и дата на провеждане, трите имена на участниците, е-mail, телефон и подписи на участниците – представя се от изпълнителя на обучението.

3. Презентации, материали, лекции, доклади и други подобни – представят се от изпълнителя на обучението;

4. Удостоверения с присъдени квалификационни кредити за педагогическите специалисти, завършили успешно обучение – копия от издадените удостоверения се представят от изпълнителя на обучението.

5. Снимков материал от проведеното обучение – представя се от изпълнителя на обучението.

6. Разходооправдателни документи за извършените разходи за транспорт или за възстановени пътните разноски – събирането им и представянето на възложителя е ангажимент на лицето или организацията, на което е възложена дейността.

7. Фактури от изпълнителя на договора за обучение – представя се от изпълнителя на обучението.

8. Фактури от изпълнителите на дейности по логистика, в случай че възложителят е възложил дейността директно на тях (транспортни фирми, хотели, доставчици на храна, собственици на зали и др.) – представят се от изпълнителите.

9. Платежни нареждания и банкови извлечения, от които е видно извършеното плащане – създават се от възложителя.

10. Документ от хотел за реализираните нощувки – представят се от изпълнителя на дейността.

1. *\* В настоящото задание думата „хотели” се използва в придобилият гражданственост смисъл на събирателна дума за назоваване местата за нощувка. В тази група попадат както хотелите, така и останалите средства за подслон и места за настаняване по смисъла на Закона за туризма, в които участникът е предложил да бъдат настанявани участниците в обучението, както и собствените бази на изпълнителя, които могат да бъдат използвани за организиране на нощувките.*  [↑](#footnote-ref-1)